Мартин Димитров: Чакат ни скъпо парно, нови протести и предсрочни избори | Клуб 'Z'
Според експерта от "Демократична България" правителството убива конкуренцията в горивата и това вдига цените
16.11.2018, 9:47 ч.
последна редакция 16.11, 09:55 ч.
България не предоговори цените на газа. Това означава скъпо парно, нови протести и предсрочни избори. Това каза пред бТВ Мартин Димитров от "Демократична България", чийто ресор са икономиката и енергийната независимост.
Предоговарянето на цените с Русия стана възможно, след като Брюксел стартира атнимонополно дело заради завишените цени на природния газ.
"Държавата е част от причините за високите цени на горивата. Бяха ударени малките бензиностанции. ГЕРБ и БСП приеха Закон за горивата през лятото, който удари малките бензиностанции и цените тръгнаха нагоре", обясни Димитров.
И допълни, че когато на пазара има малки играчи, има ценова конкуренция, а когато ги няма – цените се повишават.
"Правителството работи да има по-малко конкуренция на пазара на горивата", констатира Димитров.
"Разликата от 10 лева в данъка няма да спре хората да си купуват стари коли. Политиката трябва да бъде да се правят големи данъчни стимули за новите коли, които не замърсяват", смята той.
Димитров се обяви за системни решения, защото не може всеки път, когато цените на горивата тръгнат нагоре, да има протест. В "Демократична България" имали конкретни мерки и подготвен законопроект за цените на горивата.
"В България цените са над средноевропейските без данъците в редица случаи, което показва, че проблемът не е в добавката", смята Димитров.
Според него не се търсят истинските решения, а Комисията за защита на конкуренцията не защитава конкуренцията.
Мартин Димитров, цени, горива, партно, предсрочни, избори. Демократична България
Permalink Submitted by Иво Ганев on Fri, 11/16/2018 - 11:25
Нефтохим, корупцията, лъжата:
"Когато през 2004 г. Иван Костов напуска СДС, за да реализира своя политически проект ДСБ, се стига до остри спорове между него и тогавашния син лидер Надежда Михайлова[1]. В хода на тези спорове тя му задава публично пет въпроса – и получава също тъй публично неговите отговори.[2] Единият от въпросите е кога е бил искрен – когато пише статии за Русия или когато продава ключови предприятия като „Петрол“ и „Нефтохим“ на руснаците. Отговорът за „Петрол“ гласи, че това е една от най-успешните приватизационни сделки, в която OMV, българският „Петрол“ и руският „Нафтекс“ са имали равно участие. Тук Иван Костов пропуска да спомене, че всъщност руското участие не е толкова руско, колкото на руската мафия; че става дума не за друг, а за Денис Ершов[3], изгонен от България като заплаха за националната сигурност; че старото име на „Нафтекс“ е „Юкос Петролеум“ и руската компания „Юкос“ официално отрича да има нещо общо с тази фирма; че същият този „Юкос Петролеум“ неизменно снабдява с петрол „Нефтохим“ с протекциите на Красимир Премянов по време на правителството на Жан Виденов, а след това и с протекциите на Йордан Цонев по време на правителството на Иван Костов; че банката, която стои зад тези доставки и последвалата ги приватизационна сделка за „Петрол“, осъществена под натиска на Христо Бисеров[4] и Йордан Цонев[5], се казва първоначално „Балканска ортодоксална банка“, създадена от хора на Държавна сигурност и функционираща като един от основните спонсори на БСП под контрола на ген. Любен Гоцев[6], а по-късно – вече като „Нефтинвестбанк“, тясно свързана с Майкъл Чорни.
Хибридчик Иво Ганев,
Permalink Submitted by Petyo9 on Fri, 11/16/2018 - 14:19
започваш с внушението:
"Когато през 2004 г. Иван Костов напуска СДС, за да реализира своя политически проект ДСБ, ...." което е лъжа. Но тези които не са били съвременници на събитията лесно могат да бъдат заблудени и да се вържат. Иван Костов беше отлюспен от такива "светли" личности като евгениймихайловци, пламенюруковци, едвинсугаревци, надки и пр. кариеристи на които Костов им "пречеше". Пречеше им да превърнат СДС в това което е сега. И докато той беше там - успяваше. Но те успяха с популизъм и лъжи да си спечелят достатъчно привърженици и на официален форум го низвергнаха и го отлъчиха. И той си тръгна. Много скоро, обаче, се разбра какви са били мотивите на кариеристите и хиляди симпатизанти (между които и моята скромна персона) започнахме да организираме инициативни комитети за да върнем Иван Костов в политиката. България имаше нужда от него. Той доста се колеба, а и имаше защо - беше дълбоко оскърбен и обиден, но като видя колко много хора застават зад непреходните десни ценности и се струпват около него - прие. Така се роди ДСБ. Другото са градски фолклорни мотиви или: "Една жена каза...". Впоследствие кариеристите започнаха да оправдават собствената си некадърност и безпомощност с Иван Костов и да пишат витиевати лъжи примесени с истина. Впрочем линка който си дал е на материал на Едвин Сугарев - един от тях. Едвин критикува Костов, че не е продал Нефтохим Бургас я на Амоко, я на някой друг западен инвеститор, но не обяснява как да стане това като на честно организираният търг се явяват само пет руски фирми. Амоко и другите споменати даже не закупуват тръжните книжа за да участват. Как Иван Костов да продаде рафинерията на някой който не е участвал в търга изобщо? Тя да не му е бащиния? Лукойл дава най-високата цена и печели търга.
Разбирам злобата на кариеристите - освен да плюят и да лъжат те друго не могат.
Permalink Submitted by Калин Платов on Fri, 11/16/2018 - 12:27
Каквото и да стане "Демократична България" с Атанасов, Бойкикев, чиято майка говори с руски акцент и разни зелени комунисти, ще влезнете в парламента и в политиката, тогава когато аз стана папа на мястото на Франциск. И децата в целодневните детски градини знаят, че изпаднеш ли от политическата каруца - няма връщане назад. Как виждате Нинова и Карадаъ да управляват. София ще се изпълни с железни ограждения и ще заприлича на зоологическа градина както беше при Орешарски. Каква "Демократична България", какъв Атанасов кви 5 лева. Бяхте един файтон хора , които се бореха предимно със самите себе си. За вас гласуват предимно роднините ви. Със стари изхабени муцуни като ген. Атанасов нямате шанс, и колкото по-бързо разбере това ще бъде по-добре. Не разбирам защо искате да хвърляте страната в хаос и да поднесете властта на президента Радев - човек напълно непригоден да управлява. Ако съборите правителството преди края на мандата, хаосът ще бъде невъобразим. Защото нито вие имате ресурса да управлявате, нито Нинова и Карадаъ някой ще ги остави във властта ! Чакат ни една година протести и безвремие. Който не разбира това стои далеч от здравия разум и хвърчи върху пяната на партийните си мераци и партизанлъци. Мераците ви ще направят така, че ще бутнете страната в хаоса без да имате каквито и да е реални ресурси да направите каквото и да е. Наистина ли си въобразявате, че "Демократична България" може да бъде политически фактор след едни предсрочни избори. Защото десетгодишния ми внук казва, че нямата никакъв шанс...Изглежда от политическия пейзаж вие виждате само мераците си.
Permalink Submitted by Верен читател on Fri, 11/16/2018 - 14:50
Тоест държавата работи против народа си. Колко учудващо. Е, дано електоратът да си е направил изводите след 30 години криминален преход и да положи основите на истинската промяна, защото до момента имаме само подмяна с различни персонажи.
Моето предложение е ПП БСДД. Може и ДБ.
Мартин Димитров: Контролирани цени на храните означават повишение